David Shore
David Shore (London, Ontario, 3. juli 1959) jeste američko-kanadski filmski režiser, scenarist i filmski producent. Kao diplomirani pravnik, Shore je poznat po radu na serijama Porodično pravo i Njujorški plavci, te kultnoj krimi-seriji Due South. No, Shore je danas najpoznatiji po vlastitoj seriji, velikoj uspješnici, Dr. House, kojoj je izvršni producent, a režirao je i napisao scenario za nekoliko epizoda serije. Shore trenutno planira novu seriju u kojoj bi glavni lik bio privatni istražitelj Lucas Douglas (Michael Weston), koji se pojavio u nekoliko epizoda Dr. Housea. Trenutno živi sa svojom suprugom Judy i troje djece u mjestu Encino Hills, Kalifornija.